armvectores/hy_wikipedia_2023 huggingface dataset:
Գումարած մեկ (ֆիլմ)

«Գումարած մեկ», ռեժիսոր Օքսանա Բիչկովայի ֆիլմ-մելոդրաման, որը թողարկվել է 2008 թվականին։


== Սյուժե ==
Թարգմանչուհի Մաշային (Մադլեն Ջաբրաիլովա) խարդախ գործարք են առաջարկում. Մոսկվայում ընկերակցել Մեծ Բրիտանիայից եկած տիկնիկագործ Թոմին (Ջետրո Սկիներ), որը գալիս է տիկնիկային թատրոնի երիտասարդ դերասանների հետ դասընթացներ անցկացնելու համար։ Առաջին հայացքից հերոսները շատ քիչ ընդհանրություններ ունեն. Մաշան լուրջ է վերաբերում կյանքին, և նրա համար կարևոր է հասարակության կարծիքը, իսկ Թոմն աշխարհն ընկալում է որպես թատրոն, խաղ։ Բայց երկուսն էլ միայնակ են (Մաշան ամբողջ կյանքն անցկացրել է բառարանների հետևում, իսկ Թոմի միակ ընկերն ու զրուցակիցը տիկնիկ-ձեռնոցն է, որից նա մի վայրկյան անգամ չի բաժանվում), և դա նրանց մտերմացնում է։ Սիրահարվելով Թոմին՝ Մաշան փոխվում է, իսկ երբ գալիս է բաժանման պահը, նա հեշտությամբ բաց է թողնում Թոմին։ Նա պատրաստ է նոր կյանք սկսել։


== Դերասաններ ==
Մադլեն Ջաբրաիլովա՝ Մաշա
Ջետրո Սքիներ՝ Թոմ
Եվգենի Ցիգանով
Պավել Դերևյանկո
Յուրի Կոլոկոլնիկով
Ալեքսանդր Ադաբաշյան՝  կրպակի տղամարդ
Միրիամ Սեխոն՝ Մադլեն
Միրոսլավա Կարպովիչ՝ Ռիմա
Անդրեյ Մերզլիկին՝ Մարկով
Սերգեյ Դրուզյակ 


== Մրցանակներ ==
Ջետրո Սքիներ՝ մրցանակ լավագույն տղամարդու դերի համար «Կինոտավր» Ռուսական բաց կինոփառատոնում
Մադլեն Ջաբրաիլովա՝ մրցանակ լավագույն կանացի դերի համար «Ժպտա՛, Ռուսաստան» Ռուսական 9-րդ բաց փառատոնում
«Պատուհան դեպի Եվրոպա» կինոփառատոնի «Վիբորգյան հաշիվ» մրցույթի շրջանակներում մեծ «Ոսկե նավակ» լավագույն ֆիլմի համար


== Տես նաև ==
1+1 (ֆիլմ)
2+1
Երեքին գումարած երկու (ֆիլմ)


== Ծանոթագրություններ ==
Թերի Թայլեր

Թերի Քրիստափոր Թայլեր (անգլ.՝ Terry Christopher Tyler, հոկտեմբերի 30, 1956(1956-10-30), Դետրոյթ, Միչիգան, ԱՄՆ), ամերիկացի նախկին պրոֆեսիոնալ բասկետբոլիստ։


== Վաղ տարիներ ==
Թերի Թայլերը ծնվել է 1956 թվականի հոկտեմբերի 30-ին Միչիգան նահանգի Դետրոյթ քաղաքում։ Սովորել է տեղի դպրոցում, որտեղ հանդես է եկել տեղի բասկետբոլային ակումբի կազմում։


== Խաղացողի կարիերա ==
Խաղացել է թեթև հարձակվողի դիրքում։ Սովորել է Դետրոյթի Ողորմության համալսարանում։ 1978 թվականի NBA դրաֆթի ժամանակ ընտրվել է «Դետրոյթ Փիստոնս» ակումբի կողմից՝ 23-րդ համարի ներքո։ Հետագայում հանդես է եկել «Սակրամենտո Քինգս», «Դալաս Մավերիքս», «Սթենանել Թրիեսթ», «Կորոնա Կրեմոնա» և «Ռեքս Ուդինե» ակումբների կազմերում։ NBA-ում, ընդհանուր առմամբ, անցկացրել է 11 մրցաշրջան։ Ընդգրկվել է NBA սկսնակների առաջին հավաքականի կազմում (1979)։ NBA կարիերայի ընթացքում, ընդհանուր առմամբ, պաղացել է 871 խաղ, որոնց ժամանակ հավաքել է 8868 միավոր (10,2 մ/խ), կատարել 4675 անդրադարձ, 1039 փոխանցում, 801 խլում և 1342 բլոկշոտ։


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Կիհելկոննա (Էստոնիայի շրջան)

Անվան այլ կիրառումների համար տե՛ս՝ Կիհելկոննա (այլ կիրառումներ)Կիհելկոննա շրջան (էստ․՝ Kihelkonna vald), շրջան Էստոնիայի Սաարեմաա նահանգում։ Շրջանի կենտրոնն է Կիհելկոննա գյուղական ավանը։


== Բնակչություն ==
2006 թվականի տվյալներով շրջանում բնակվում էին 891 մարդ։ Բնակչության խտությունը շրջանում կազմում էր 3,62 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Պատկերասրահ ==

		
		
		
		


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
(8318) Էվերոս

(8318) Էվերոս (անգլ.՝ Averroes), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,187984 ա. մ., առավելագույնը մոտենում է 2,6944 ա. մ. հեռավորության վրա և հեռանում 3,6816 ա. մ.։ Արեգակի շուրջ մեկ ամբողջական պտույտ է կատարում 2079,09 երկրային օրվա ընթացքում, իր ուղեծրով շարժվելով միջինում 0,173153 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8318) Էվերոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կերիա ճապոնական

Կերիա ճապոնական (լատ.՝ Kerria japonica), վարդազգիների ընտանիքի, կերիա ցեղի բույս։


== Նկարագրություն ==
Մինչև 3 մ բարձրությամբ տերևաթափ թուփ է, ուղղաձիգ կամ կոր, կանաչ ճյուղերով։ Տերևադասավորությունը հերթադիր է։ Տերևները նշտարաձև են, 2-10 սմ երկարությամբ և 1,5-5 սմ լայնությամբ, երկարավուն սրածայր, ոչ խոր բլթականման կտրտված, ատամնասղոցաեզր, հիմքում թեթևակի սրտանման, լայն սեպաձև կամ կլորավուն, բաց կանաչավուն, վերևի կողմից մերկ, ներքևից մազմզուկապատ։ Տերևակիցը մախաթագծանման է, վաղ թափվող։ Տերևակոթունը ունի մինչև 3 սմ երկարություն։ Ծաղիկները գտնվում են ընձյուղների գագաթին կամ նախորդ տարվա ընձյուղների ծոցերում, մեծ մասամբ միայնակ, ոսկեդեղին, հաճախ' լիաթերթիկ, 3-4,5 սմ տրամագծով։ Բաժակաթերթիկները ամբողջաեզր են կամ գրեթե կլորավուն, կարճ եղունգավոր, առէջները բազմաթիվ են, պսակաթերթիկներից կրկնակի անգամ կարճ։ Պտուղը հավաքական է, կլոր երկարավուն, մերկ, գորշասևավուն։ Ծաղկում է ապրիլ-մայիս ամիսներին (երբեմն երկրորդ անգամ աշնանը)։ Հայաստանում հազվադեպ է պտղաբերում։


== Տարածվածություն ==
Տարածված է Չինաստանում։ Հայաստանում մշակվում է Գյուլագարակում, Իջևանում։ Երևանում ոչնչացել է 1972-73 թթ. ձմռան ընթացքում։ Հեռանկարային է միայն Հայաստանի մերձարևադարձային շրջանների համար։ Կարելի է մշակել նաև Արարատյան դաշտի պայմաններում, որտեղ խիստ և երկարատև ձմռան դեպքում ցրտահարվում է մինչև գետնի մակերեսը և հաջորդ տարին ուժեղ աճելով ծաղկում է։ Բազմանում է սերմերով։ Լիաթերթիկ ձևը բազմացնում են կտրոններով, մացառներով և անդալիսով։


== Կիրառություն ==
Կերիան պարտեզներում գնահատվում է իր պայծառ դեղին ծաղիկների համար։


== Ծանոթագրություններ ==
(9060) Տոյոկավա

(9060) Տոյոկավա (անգլ.՝ Toyokawa), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 4-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,201289 ա. մ., առավելագույնը մոտենում է 1,7733 ա. մ. հեռավորության վրա և հեռանում 2,6292 ա. մ.։ Արեգակի շուրջ մեկ ամբողջական պտույտ է կատարում 1192,93 երկրային օրվա ընթացքում, իր ուղեծրով շարժվելով միջինում 0,301779 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9060) Տոյոկավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուկուոկա (այլ կիրառումներ)

Ֆուկուոկա, կարող է վերաբերել՝

Ֆուկուոկա (քաղաք) - քաղաք Ճապոնիայում
Ֆուկուոկա (պրեֆեկտուրա) - Ճապոնիայի պրեֆեկտուրաներից մեկը
Ֆուկուոկա (աստերոիդ) - աստերոիդ աստերոիդների հիմնական գոտում
Ֆուկուոկա (խանություն) - խանություն Ճապոնիայում (1603—1867)
Անդրեևկա (գյուղ, Միյակինսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ռուս.՝ Андреевка, բաշկիրերեն՝ Андреевка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արեգակնային համակարգության մոդել

Արեգակնային համակարգության մոդել (անգլ.՝ Plate with a symbolic model of the solar system), Արեգակնային երկրակենտրոն համակարգության մոդելը պատկերող դրվագված թիթեղ, որի ստորին մասի կենտրոնում պատկերված է Երկիր մոլորակը (խաչաձև հիմքով և կիսաբոլորակ սայրով սակրի տեսքով)։ Թվագրվում է մ.թ.ա. 12-11-րդ դարերին։ Այն շրջապատված է ջրի և մթնոլորտի շերտերը նշող երկու օղակներով։ Գլխավերևի սկավառակը խորհրդանշում է Արեգակը։ Արեգակի և Երկրի միջև են գտնվում հինգ մոլորակները՝ Մերկուրին, Վեներան, Մարսը, Յուպիտերը, Սատուրնը և Լուսինը։
Հայտնաբերվել է Սևանի ավազանում (Լճաշեն), հայտնաբերողը Երվանդ Լալայանն է։ Արեգակնային համակարգության մոդելը պահպանվում է Հայաստանի պատմության թանգարանում։


== Պատմություն ==
Երկրակենտրոն համակարգի այսպիսի դասավորությունը հանդիպում է նաև հայկական միջնադարյան ձեռագրերում։ Արեգակնային համակարգության մոդելը կապված է Հայկական լեռնաշխարհում Բրոնզե դարում տարածված արևի պաշտամունքի հետ։ Բրոնզեդարյան Հայաստանի բնիկներն արևին պաշտել են որպես կենսահաստատ զորության՝ զարթոնքի, պտղաբերության և բոլոր բարիքները ստեղծող գերբնական ուժ և այն պատկերել են երկրաչափական մարմինների, տարբեր կենդանիների տեսքով։ Ավելի ուշ արևը ներկայացվել է նաև անտրոպոմորֆ կամ մարդկային կերպարանքով։
Հայկական լեռնաշխարհին բնորոշ է արևի կապը ճառագայթավոր անիվի հետ, ուստի անվաձև, բազմաթիվ ճառագայթներով սկավառակները հաճախ են հանդիպում Հայաստանի բրոնզեդարյան արվեստի հուշարձաններում։
Հեթանոսական պաշտամունքի մեկնաբանման օրինակներ ենք հանդիպում Եզնիկ Կողբացու մոտ.


== Կառուցվածք ==
Արեգակնային համակարգության մոդելի ստորին հատվածում համեմատաբար ավելի մեծ պատկերված է Երկիր մոլորակը, որը շրջապատված է երկու՝ ջրային և մթնոլորտային շերտերով։ Երկիր մոլորակից վեր պատկերված են յոթ լուսատուները։ Այս լուսատուներից ամենավերինը ունի ամենամեծ ճառագայթող սկավառակը և, ենթադրաբար, խորհրդանշում է Արեգակը։ Մյուս լուսատուներից Երկրին ամենամոտ գտնվողը, երևի թե Լուսինն է, քանի որ այդ շրջանում համարվում էր, որ Երկրին գտնվող ամենամոտ լուսատուն՝ Լուսինն է։ Մնացած հինգ լուսատուները՝ դրանք այն ժամանակ հայտնի հինգ մոլորակներն են։ Երկնային լուսատուների մեջ ներգծված են ցուլի կամ եզան գլուխներ։
Արեգակը, Լուսինն ու հինգ մոլորակները, Երկրի շուրջը բոլոր կողմերում չեն դասավորված, քանի որ Բրոնզե դարում մարդիկ պատկերացում չունեին լուսատուների շարժման մասին։ Արեգակնային համակարգության այս մոդելը ստեղծված է երկրակենտրոն համակարգի հիման վրա, նման դասավորությամբ պատկերներ են հանդիպում նաև հայկական ձեռագրերում։


== Ծանոթագրություններ ==


== Աղբյուրներ ==
Հասմիկ Իսրայելյան, Պաշտամունքն ու հավատալիքները ուշ բրոնզեդարյան Հայաստանում, Ե. 1973
Հասմիկ Իսրայելյան, Արևի պաշտամունքի հետքերը բրոնզեդարյան Հայաստանում, Ե. 1969
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010
Levon Abrahamyan. The Killing of Hero's Adversary in the Armenian Epic, 160- 177 pp.,Aramazd, Volume VIII, Issues 1-2, 2013-2014.
Levon Abrahamyan. Hero Chained in a Mountain: On the Semantic and Landscape Transformations of a Proto-Caucasian Myth, 208- 221 pp.,Aramazd, Volume I, 2006
Մարի Չելեստե

Մարի Չելեստե (անգլ.՝ Mary Celeste), ամերիկյան առևտրական բրիգանտ նավ, որը լքված գտնվել է Ատլանտիկ օվկիանոսում` Ազորյան կղզիների մոտ 1872 թվականի դեկտեմբերի 5-ին։ Կանադական մեկ այլ բրիգանտ` Դեի Գրացիան (անգլերեն`  Dei Gratia) գտավ այն լքված, բայց նավարկության համար պիտանի վիճակում, բայց փրկամակույկներից մեկը պակասում էր։ Նավի հաշվետվեմատյանում վերջին գրառումը արվել էր 10 օր առաջ։ Նավը նոյեմբերի 7-ին շարժվել էր Նյու Յորքից Ջենովա մեկնելու համար։ Նավը գտնելու պահին գտնվում էր սարքին վիճակում` շարժիչը աշխատում էր, կար վառելիքի բավարար պաշար։ Անձնակազմի բոլոր անդամների իրերը իրենց տեղում էին։ Նավի տախտակամածին եկածներից և ոչ մեկը հետագայում չգտնվեց։ Նավի անձնակազմի անհետացումը, որը տեղի էր ունեցել Բերմունդյան եռանկյունու տարածքում, նպաստեց աշխարհագրական այդ տարածքի մասին նոր լեգենդներ հյուսելուն։


== Արտաքին հղումներ ==
Մարի Չելեստե
Վորովսկոե (գյուղ, Ստարոբեշևսկի շրջան)

Անվան այլ կիրառումների համար տե՛ս՝ ՎորովսկոեՎորովսկոե (ուկրաիներեն՝ Воровське), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Վորովսկոե գյուղում բնակվում էր 97 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերխնի Տելելյույ

Վերխնի Տելելյույ (ռուս.՝ Верхний Телелюй), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 732 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոբերտո Գյուլբենկյան

Ռոբերտո Գյուլբենկյան, Ռոպեր (Ռոբերտ) Վահանի Կյուլպենկյան (ապրիլի 7, 1923(1923-04-07), Ալժիր, Ֆրանսիա - օգոստոսի 1, 2009(2009-08-01)), սփյուռքահայ հասարակական գործիչ, արևելագետ աղբյուրագետ, Պորտուգալիայի պատմության ակադեմիայի թղթակից անդամ (1975), Գաչուսա Կյոդպենկյան հիմնարկության վարչական խորհրդի նախագահ (1977)։
Ուսումնասիրությունները վերաբերում են հայ-պորտուգալական միջնադարյան առնչություններին, հայ վաճառականների գործունեությանը Եվրոպայում, Իրանին, Հնդկաստանին։ Ունի աղբյուրագիտական աշխատություններ։ Կյուլպենկյանի նախաձեռնությամբ 1959 թվականին հիմնադրվել է «Հայկական մատենաշար» հրատարակությունը։


== Ծանոթագրություններ ==
Գառիգաս

Գառիգաս  (իսպ.՝ Garrigàs, բասկ.՝ Garrigas)(իսպ.՝ Benifallet) , մունիցիպալիտետ Իսպանիայում, մտնում է Ժիռոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Ալտ Էմպոռդա համայնքի մեջ։ Տարածքը զբաղեցնում է 19.9 կմ2։ Բնակչությունը ՝ 395 մարդ (ըստ 2010 թվականի)։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Garrigàs
620

620 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 620 թվականն է, 
VII դարի 20-րդ տարին։


== Դեպքեր ==


== Ծնունդներ ==


== Մահեր ==
Ֆրանչեսկո Ֆերնանդի

Ֆրանչեսկո Ֆերնանդի (1679–1740), հայտնի է նաև Իմպերիալի անվամբ, ռոկոկո ժամանակաշրջանի, բարոկկո ոճի իտալացի նկարիչ։


== Կենսագրություն ==

Ծնվել է Միլանում, նախնական կրթություն ստացել է Կառլո Վիմերչատի մոտ։ 1705 թվականին տեղափոխվել է Հռոմ։ Այնտեղ միացել է Կառլո Մարատային և մասնակցել նկարիչների մեծ ստուդիայի նախագծերին։ Հռոմում նրան հովանավորում էր կարդինալ Ջուզեպպե Ռենատո Իմպերիալին, ումից էլ նա հետագայում ստացավ իր երկրորդ անունը։ Նրա աշխատանքների մեծ մասը պահպանվել է Օտտոբանի՝ Վենետիկի ազնվական ընտանիքի հավաքածույում։
Հռոմում նա աշխատում էր անհատական ստուդիայում, իսկ բրիտանացի նկարիչներ՝ Ուիլյամ Հոարին և Ալան Ռամսեյին վարպետելը նրան ավելի հայտնի դարձրին։ Նրա իտալացի աշակերտներից հայտնի են Կամիլո Պադերնին և Պոմպեո Բատոնին։ 1723 թվականին, Ֆերնանդին և նրա ընկեր՝ Ավգուստինո Մասուչին դարձան ակադեմիայի անդամներ։ Նա ամբողջովին յուրացրել էր նկարչությունը՝ իր թեմաների և ոճերի բազմազանությամբ։ Ինչպես նշում էր նրա կենսագիր Նիկոլո Պիոն՝

կատարելությամբ, ջանասիրությամբ և  առանց ակադեմիականության նա կարողանում է արարել բոլոր տեսակի կենդանիները, ինչպես նաև մրգերը, ծաղիկները, ոսկե և արծաթե սպասքը, գոբելենները, լանդշաֆտները և  պատմական նկարները ....1720-24 թվականներին նա նկարեց Սենթ Էուստաչիո եկեղեցու մեծ խորանը։ Նա նաև նկարել է խորանի կողապատերի երկու կտավները։ Նրա վրձնին են պատկանում նաև 1730 թվականի՝ Գուբիոյի Սան Ֆրանչեսկո և Հռոմի՝ Սան Գրեգորիո ալ Սելիո եկեղեցիների խորանների նկարազարդումները։ 1735 թվականին, Ֆիլիպպո Յուվարան պատվիրեց իշխանական առաքինությունների տեսարաններով ութ մեծ կտավ, նախատեսված Իսպանիայի Լա Գրանժա թագավորական պալատի գահասենյակի համար։ Ֆերնանդին մեծ ազդեցություն է ունեցել Ֆրանչեսկո Սոլիմենայի, Ֆրանսուա Լեմոյնի, Ֆրանչեսկո Տրեվիսանի, Պլասիդո Կոստանզի, Ագոստինո Մասուչինոյի, Պիտոնիի, Դոնատո Կրետիի և Դոմինիկո Պարոդիի ստեղծագործությունների վրա։ Լեմոյնեի մահից հետո, նրան փոխարինելու եկավ Չարլզ-Անդրե վան Լոն։ Քանի որ Պարոդիի վարձավճարները չափազանց թանկ էին, շուտով նա պարգևատրվեց Ազատականությունը կամ Ալեքսանդրը վարձատրություն է տալիս իր սպաներին հանձնարարականներով։ Իմպերիալին մահացել է Հռոմում, 1740 թվականին։


== Ծանոթագրություններ ==
Զիմինների առանձնատուն Դեգտյարնի նրբանցքում

Զիմինների առանձնատուն Դեգտյարնի նրբանցքում (ռուս.՝ Особняк Зиминых в Дегтярном переулке), տեսարժանություն Մոսկվայում։ Ծխախոտագործ Նիկոլայ Գավրիլովիչ Զիմինի տունը կառուցվել է 1896 թվականին ճարտարապետ Էդմունդ Յուդիցկու նախագծով։ Գտնվում է Դեգտյարնի նրբանցք, շենք № 8 հասցեով։ Մշակութային ժառանգության դաշնային նշանակության օբյեկտ է։


== Պատմություն ==
Էկլեկտիզմի ոճով երկհարկանի տունը կառուցվել է 1896 թվականին ճարտարապետ Էդմունդ Ստանիսլավովիչ Յուդիցկու նախագծով։ 1913-1914 թվականներին վերակառուցվել է։
1920-ական թվականներին շենքում գտնվում էր Յ. Մ. Սվերդլովի անվան կոմունիստական համալսարանի վարչությունը։ Մինչև 2015 թվականը շենքը զբաղեցրել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի (ՎԳԻԿ) կինոարվեստի գիտահետազոտական ինստիտուտը։


== Նկարագրություն ==
Շենքը ձախից և աջից  հարում է երկու եկամտաբեր տներին։ Ճակատը զարդարված է ելունով։ Աջ մասում բնօրինակ պատուհան է լոջիայով և տոսկանական օրդերի սյուներով։ Կենտրոնում, մուտքի վերևում մետաղյա հովար է, որի կողքերին տեղադրված են ջահերի տեսքով լուսատուներ։ Կենտրոնական պատշգամբի վերևում շենքը կառուցելու տարեթիվն է՝ «1896»։
Կառույցը պահպանում է ճակատի XIX դարի դեկորը և ներքին ձևավորման տարրերը։ Լավ պահպանվել է շենքի ներսույթը, մասնավորապես գլխավոր նախասրահը, որի պատերը զարդարում են գեղատեսիլ մեծանկարներ։


== Ծանոթագրություններ ==


== Արտաքին հղումներ ==
Вадим Разумов (2014-05-04)։ «Особняк Н.Г.Зимина, г. Москва, Дегтярный переулок д.8, стр.3»։ deadokey.livejournal.com։ Վերցված է 2015-06-16
Կոլեխիո մայոր դե Սան Իլդեֆոնսո

Կոլեխիո մայոր դե Սան Իլդեֆոնսո (իսպ.՝ Colegio Mayor de San Ildefonso), կառույց Իսպանիայի Ալկալա դե Էնարես քաղաքում։ 1914 թվականին հայտարարվել է Իսպանիայի պատմամշակութային հուշարձան։
Կառուցվել է Սիսներոս կարդինալի կողմից, ով շենքի նախագծումը հանձնարարեց ճարտարապետ Պեդրո դե Գումիելին։ Շինարարությունն սկսվել է 1499 թվականին։ Սուրբ Իլդեֆոնսոյի ժամատան շինարարական աշխատանքները վերջացել են 1510 թվականին, իսկ 1516 թվականին սկսվեց դահլիճի կառուցումը և 1537 թվականին Ռոդրիգո Խիլ դե Օնտանյոնը նախագծեց գլխավոր ճակատամասը։
Թեև շինարարական աշխատանքների մեծ մասն արվեց 1617 թվականին, երբ Խուան Գոմես դե Մորան վերանախագծեց բակը (Թոմաս Վիլյանովայի բակ), սակայն շենքի կառուցումն ավարտվեց միայն 17-րդ դարի երկրորդ կեսին։


== Քոլեջի նշանավոր ուսանողներ ==
Սանտո Տոմաս դե Վիլյանուևա (1486-1555 թթ.), գրող, կրոնական
Պեդրո դե լա Գասկա (1493–1567 թթ.), քահանա, քաղաքական գործիչ, դիվանագետ, զինվորական
Գարսիա Լոայսա ի Խիրոն (1534-1599 թթ.), Տոլեդոյի արքեպիսկոպոս
Գասպար Խոսե Վասկես Տաբլադա (1688-1749 թթ.), Կաստիլյայի խորհրդի ղեկավար
Անտոնիո Խակոբո դել Բարկո (1716-1784 թթ.), քահանա և գիտնական
Տոմաս դե Լորենսանա (1728-1796 թթ.), Խերոնայի եպիսկոպոս
Ռաֆայել Տոմաս Մենենդես դե Լուարկա (1743-1819 թթ.), Սանտանդերի եպիսկոպոս
Գասպար Մելչոր դե Խովելյանոս (1744–1811 թթ.), գրող, իրավաբան, քաղաքական գործիչ


== Պատկերասրահ ==

		
		
		
		
		
		


== Գրականություն ==
Ballesteros Torres PL. Alcalá de Henares vista por los viajeros extranjeros (siglos XVI-XIX). Alcalá de Henares; 1989.
Castillo Oreja MA. Colegio Mayor de San Ildefonso de Alcalá de Henares. Génesis y desarrollo de su construcción. Siglos XV-XVIII. Alcalá de Henares։ Ayuntamiento de Alcalá de Henares; 1980.
Fernández Fernández V. Colegio Mayor de San Ildefonso y la manzana rectoral. Alcalá de Henares։ Universidad de Alcalá y Ayuntamiento; 2008. ISBN 9788481388046.
González Navarro R. Universidad y economía։ el Colegio Mayor de San Ildefonso de Alcalá de Henares (1495-1565). Alcalá de Henares։ Universidad de Alcalá, Servicio de Publicaciones; 1998. ISBN 8481382949.
Gutiérrez Torrecilla LM. Catálogo biográfico de colegiales y capellanes del colegio mayor de San Ildefonso de la Universidad de Alcalá (1508-1786). Universidad de Alcalá; 1992. ISBN 9788486981747.
Marchamalo Sánchez, A. El Colegio Mayor de San Ildefonso. Alcalá de Henares։ Centro Internacional de Estudios Históricos Cisneros; 2008. ISBN 9788481388053.
Santo Tomás de Villanueva, consiliario del Colegio Mayor de San Ildefonso ։ V centenario, 1511-2011, Guadalajara։ Aache; 2012. ISBN 9788415537038.


== Ծանոթագրություններ ==


== Արտաքին հղումներ ==
Ալկալայի համալսարան
Կրասնի Յար (գյուղ, Վոսկրեսենսկի շրջան)

Անվան այլ կիրառումների համար տե՛ս՝ Կրասնի ՅարԿրասնի Յար (ռուս.՝ Красный Яр), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սայիմեդո

Սայիմեդո (վրաց.՝ საიმედო), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 150 մետր բարձրության վրա։ Շրջկենտրոն Բաղդաթից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 190 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Սուխինինսկի գյուղական խորհուրդ (Խարկովի մարզ)

Սուխինինսկի գյուղական խորհուրդ  (ուկրաիներեն՝ Сухининська сільська рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Սուխինինսկի գյուղական խորհրդում բնակվում էր 940 մարդ։ Բնակավայրը զբաղեցնում է 51.05 կմ² տարածք։ Բնակչության խտությունը կազմում էր 18.41 մարդ/կմ²։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Միտրոֆան Տուրսկու հուշարձան

Միտրոֆան Տուրսկու կիսանդրի (ռուս.՝ Бюст Митрофана Турского),  հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս անտառաբույծ Միտրոֆան Կուզմիչ Տուրսկուն։ Տեղադրվել է 1912 թվականին Պետրովյան գյուղատնտեսական ակադեմիայի տարածքում։ Հուշարձանի հեղինակն է քանդակագործ Պ. Վ. Ձյուբանովը։ Կոթողն ունի մշակութային ժառանգության դաշնային նշանակության օբյեկտի կարգավիճակ։


== Պատմություն ==
Միտրոֆան Կուզմիչ Տուրսկին (1840-1899 թվականներին) եղել է հայտնի անտառաբույծ և Պետրովյան գյուղատնտեսական ակադեմիայի պրոֆեսոր։ 20-րդ դարի սկզբին ակադեմիայի դասախոսները որոշել են հավերժացնել նրա հիշատակը։ Հուշարձանը տեղադրելու համար կազմակերպվել է դրամահավաք, որին մասնակցել է շուրջ 4 հազար մարդ։ Անցկացվել է մրցույթ, որին մասնակցել է 11 նախագիծ։ Նրանցից հաղթել է ակադեմիայի ուսանող քանդակագործ Պ. Վ. Ձյուբանովի նախագիծը։ Հուշարձանը հանդիսավորությամբ բացվել է 1912 թվականի հուլիսի 29-ին։ Այն տեղադրվել է ակադեմիայի անտառային կաբինետի մերձակա պուրակում։


== Նկարագրություն ==
Միտրոֆան Տուրսկու կիսանդրին տեղադրված է գրանիտե բարձր պատվանդանի վրա։ Պրոֆեսորը պատկերված է ամբիոնի մոտ։ Նա կարծես նայում է դեպի մեծ լսարանը։ Նրա աջ ձեռքի տակ գիրք է։
Քառանիստ պատվանդանի ներքևի մասում արված է բրոնզե հարթաքանդակ, որը պատկերում է, թե ինչպես են տարեց գյուղացին և տղան փոքր սոճի տնկում։ Դրանից վերև պատվանդանի վրա գրված է՝ «Մ. Կ. Տուրսկուն 1840-1899»։ Պատվանդանի հետնամասում գրված է՝ «Անտառային ասպարեզում փառապանծ սերմնացանին. անտառային Ռուսաստան»։


== Պատկերասրահ ==

		


== Ծանոթագրություններ ==
Ծաթ (Երզնկայի գավառ)

Ծաթ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկայի դաշտի հարավային մասում, Եփրատ գետի ափին։


== Պատմություն ==
Հայ բնակիչները տեղահանվել և բնաջնջվել են 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 43 տուն հայ և 70 տուն թուրք բնակիչ, իսկ 1907 թվականին` 52 տուն հայ և 10 տուն այլազգի բնակիչ։ Մեծ եղեռնի նախօրեին ուներ 130-150 տուն բնակիչ։


== Տնտեսություն ==
Զբաղվում էին հողագործությամբ, բանջարաբուծությամբ, անասնապահությամբ և արհեստներով։


== Պատմամշակութային կառույցներ ==
Ծաթն ուներ Ս. Աստվածածին անունով եկեղեցի։


== Կրթություն ==
Գյուղն ուներ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բիկուլովո (գյուղ, Շարանսկի շրջան)

Անվան այլ կիրառումների համար տե՛ս՝ ԲիկուլովոԲիկուլովո (ռուս.՝ Биккулово, բաշկիրերեն՝ Биҡҡол), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 55 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալվադորցիներ

Սալվադորցիներ, Սալվադորի հիմնական բնակչությունը։ Թիվը՝ 6,5 միլիոն (2020)։ Խոսում են իսպաներեն։ Հավատացյալներն առավելապես կաթոլիկներ են։ Մեծ մասամբ մետիսներ են՝ իսպանացի գաղութարարների (XVI-XVIII դդ․, հնդկացի բնիկների, որոշ չափով՝ սևամորթների խառնուրդ։ Իրենց էթնիկական ինքնությունն ու լեզուները պահպանած սակավաթիվ հնդկացիները բնակվում են երկրի հյուսիս - արևելյան, արևմտյան և կենտրոնական, շրջաններում։ Սալվադորցիների մեծ մասն աշխատում է գյուղատնտեսության մեջ։
Պատրիկ Գեդդես

Պատրիկ Գեդդես (անգլ. Patrick Geddes, հոկտեմբերի 2, 1854(1854-10-02), Բալլատեր, Գլենմյուքը, Տուլիչը և Գլենգայրը, Աբերդինշիր, Աբերդինշիր, Շոտլանդիա, Մեծ Բրիտանիայի և Իռլանդիայի միացյալ թագավորություն - ապրիլի 17, 1932(1932-04-17), Մոնպելիե), շոտլանդացի կենսաբան, սոցիոլոգ և քաղաքաշինարար:


== Կենսագրություն ==
Ծնվել է Շոտլանդիայում, որոշ ժամանակ ապրել է Ավստրալիայում։ Սովորել է Էդինբուրգում, Լոնդոնում և Փարիզում։ Լոնդոնում լսել է Թոմաս Հեքսլիի դասախոսությունները։ 1880-ականների վերջին հայտնի է դարձել որպես սեքսոլոգիայի պիոներներից մեկը («Գենդերային էվոլյուցիա»  գրքի շնորհիվ) և հանդիսացել է Էդինբուրգի «Դիտարան» թանգարանի կազմակերպիչը։ 1892 թվականին հիմնադրել է սոցիոլոգիական լաբորատորիա։ Նամակագրական կապ է ունեցել բազմաթիվ հայտնի մտածողների, այդ թվում, Պյոտր Կրոպոտկինի հետ։ Գեդդեսի բազմաթիվ սոցիոլոգիական աշխատանքներ մինչ օրս արդիական են, մասնավորապես, դրանք մեծ ազդեցություն են ունեցել Լ.Մամֆորդի փիլիսոփայության վրա։
Սոցիոլոգիայի միջոցով Գեդդեսը հասնում է քաղաքաշինությանը՝ տեսնելով սերտ կապ սոցիալական գործընթացների և ուրբանիզացիայի միջև։ Նա ներկայացնում է շրջապատման գաղափարը՝ մոտենում է թաղամասի պլանավորման, լանդշաֆտային ճարտարապետության և գլոբալ քաղաքի խնդիրներին։ 1911 թվականին Գեդդեսը ստեղծեց «Քաղաքաշինություն» ցուցահանդեսը, իսկ 1919 թվականից աշխատել է Հնդկաստանում, մասնակցել Երուսաղեմի, Թել Ավիվի և Մումբայի գլխավոր հատակագծերի ստեղծման պրոցեսին։

Գեդդեսը շրջակա միջավայրի ակտիվ ջատագով է եղել և համարվում է կանաչ շարժման նախահայրերից մեկը։


== Հրատարակություններ ==
Գենդերային էվոլյուցիան (1889, համահեղինակությամբ)։
Քաղաքի զարգացումը (1904)։
Քաղաքները զարգացման մեջ (1915).
Սըր Ջագդիշ Բոշի կյանքն ու աշխատությունները (1920)։
Կենսաբանություն (1925, համահեղինակությամբ)։


== Ծանոթագրություններ ==


== Արտաքին հղումներ ==
Patrick Geddes Institute for Urban Research
The online Journal of Civics & Generalism, is an international collaborative project with extensive essays and graphic material inspired by the work of Patrick Geddes in a modern context
Geddes as a pioneer landscape architect
The Geddes Institute at Dundee University, Scotland
Patrick Geddesի գործերը Գուտենբերգ նախագծում
Sir Patrick Geddes Memorial Trust
Geddes' «The Scots Renascense»
Records relating to Sir Patrick Geddes at Dundee University Archives
National Library of Scotland Learning Zone, Patrick Geddes: By Living We Learn
Escuela de Vida «Vivendo discimus», Ceuta (Spain)
Ջուլիետ (արբանյակ)

Ջուլիետ (անգլ.՝ Juliet), Ուրան մոլորակի արբանյակն է, հայտնաբերվել է «Վոյաջեր-2» ԱՄԿ-ի լուսանկարների վրա 1986 թվականի հունվարի 3-ին։ Այն սկզբում ստացել է S/1986 U 2 ժամանակավոր անվանում։ Հետագայում այն անվանվել է Շեքսպիրի Ռոմեո և Ջուլիետ պիեսի հերոսուհու անունով։ Այն նույնպես անվանվում է Ուրան XI:
Ջուլիետը պատկանում է Պորցիայի խմբին, որի մեջ նույնպես ներառված են Բիանկան, Կրեսսիդան, Դեզդեմոնան, Պորցիան, Ռոզալինդան, Կուպիդոնը, Բելինդան և Պերդիտան։ Այս արբանյակները ունեն նման ուղեծրեր և ֆոտոմետրիկ առանձնահատկություններ։ Բացի նրա ուղեծրից, ~50 կմ շառավղից, և 0,08 մեծությամբ երկրաչափական ալբեդոյից այս արբանյակի մասին այլևս ոչինչ հայտնի չէ։
Վոյաջեր-2 կայանի կատարած լուսանկարների վրա Ջուլիետը երևում է որպես երկարուկ մարմին, որի հիմնական առանցքը ուղղված է դեպի Ուրանը։ Ջուլիետի երկարության և լայնության հարաբերությունը կազմում է 0,5 ± 0,3: Մակերևույթի գույնը գորշ է։
Ջուլիետը կարող է բախվել Դեզդեմոնային մոտակա 100 միլիոն տարիների ընթացքում։


== Տես նաև ==
Ուրանի արբանյակներ


== Ծանոթագրություններ ==


== Արտաքին հղումներ ==
Ջուլիետի տվյալները ՆԱՍԱ-ի Արեգակնային համակարգի հետազոտություների կայքում
Ջուլիետ + Օղակ դիագրամ (Աստղագիտություն ամսագիր, 2005)
Ուրանի հայտնի արբանյակները (Սքոթ Շեփարդ)
(6160) Մինակատա

(6160) Մինակատա (անգլ.՝ Minakata), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 15-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,304669 ա. մ., առավելագույնը մոտենում է 1,8716 ա. մ. հեռավորության վրա և հեռանում 2,7377 ա. մ.։ Արեգակի շուրջ մեկ ամբողջական պտույտ է կատարում 1277,94 երկրային օրվա ընթացքում, իր ուղեծրով շարժվելով միջինում 0,281703 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6160) Մինակատա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գագիկ Դավթյան (ագրոքիմիկոս)

Անվան այլ կիրառումների համար տե՛ս՝ Գագիկ ԴավթյանԳագիկ Ստեփանի Դավթյան (նոյեմբերի 8, 1909(1909-11-08), Դիլիջան, Երևանի նահանգ, Կովկասի փոխարքայություն, Ռուսական կայսրություն - մարտի 9, 1980(1980-03-09), Երևան, Հայկական ԽՍՀ, ԽՍՀՄ), հայ ագրոքիմիկոս, կենսաբանական գիտությունների դոկտոր (1940), պրոֆեսոր (1942), ՀԽՍՀ ԳԱ ակադեմիկոս (1950), ՀԽՍՀ գիտության վաստակավոր գործիչ (1956)։ Պարգևատրվել է Լենինի (2), Աշխատանքային կարմիր դրոշի, «Ժողովուրդների բարեկամության», «Պատվո նշան» շքանշաններով և մի շարք մեդալներով։


== Կենսագրություն ==
Ծնվել է Դիլիջանում։ 1926 թվականին տեղի երկրորդ աստիճանի դպրոցն ավարտելուց հետո մինչև 1930 թվականը սովորել է ԵՊՀ կենսաբանական ֆակուլտետում։ 1929 թվականին աշխատել է ագրոքիմիայի ամբիոնում որպես լաբորանտ։
1930-1933 թվականներին գործուղվել է Պարարտանյութերի և ագրոհողագիտության համամիութենական ինստիտուտի Լենինգրադի բաժանմունք որպես ասպիրանտ։ Սովորելու տարիներին մասնակցել է Անդրկովկասի բամբակացան շրջանների հողերի քիմիացման համամիութենական արշավախմբի աշխատանքներին։ Ասպիրանտուրան ավարտելուց հետո վերադարձել է Հայաստան։
1936 թվականին ընդունվել է ԽՍՀՄ ԳԱ Վ. Դոկուչաևի անվան հողագիտության ինստիտուտի ագրոքիմիայի լաբորատորիայի դոկտորանտուրա։

1941 թվականին ԽՍՀՄ ԳԱ հայկական մասնաճյուղի կենսաբանական ինստիտուտին կից ստեղծել է հողի բերրիության լաբորատորիա, իսկ 1947 թվականին՝ ագրոքիմիայի լաբորատորիա։
1950-1955 թվականներին եղել է ՀԽՍՀ ԳԱ գյուղատնտեսական գիտությունների բաժանմունքի ակադեմիկոս-քարտուղարի տեղակալ, ապա՝ ակադեմիկոս-քարտուղար, 1955-1957 թվականներին՝ ՀԽՍՀ Նախարարների խորհրդի նախագահի տեղակալ, ՀԿԿ Կենտկոմի և Երևանի քաղկոմի անդամ, ԽՍՀՄ Գերագույն խորհրդի պատգամավոր (1958-1962)։
1957-1961 թվականներին եղել է ԵՊՀ ռեկտոր։
1966 թվականին ագրոքիմիայի լաբորատորիայի հիման վրա հիմնել է ՀԽՍՀ ԳԱ ագրոքիմիայի պրոբլեմների և հիդրոպոնիկայի ինստիտուտը, որը ղեկավարել է մինչև կյանքի վերջը։
1967-1971 թվականներին եղել է ՀԽՍՀ ԳԱ ակադեմիկոս-քարտուղար։
Ավելի քան 20 տարի ագրոքիմիա է դասավանդել ԵՊՀ-ում և Հայկական գյուղատնտեսական ինստիտուտում։ Ակտիվ մասնկացել է Հայկական սովետական հանրագիտարանի ստեղծմանը, եղել հանրապետության Գերագույն խորհրդին կից տերմինաբանական կոմիտեի անդամ, «ԳԱ ագրոքիմիական պրոբլեմների և հիդրոպոնիկայի ինստիտուտի հաղորդումներ» ամսագրի խմբագիր։
Վախճանվել է Երևանում։


== Հիշատակ ==
1995 թվականից ՀՀ ԳԱԱ հիդրոպոնիկայի պրոբլեմների ինստիտուտը կոչվում է Գ. Դավթյանի անունով։


== Երկեր ==
Հողի քիմիական պարարտացումը, Երևան, 1932։
Կալցիում ցիանամիդ, Երևան, 1932։
Հանքային պարարտանյութերի արդյունավետությունը Հայկական ՍՍՀ և Նախիջևանի ԻՍՍՀ բամբակացան շրջաններում, Երևան, 1934։
Հայաստանի հողերի ֆոսֆորացման ռեժիմը, Երևան, 1946։
Հայկական ՍՍՀ հողերի ագրոքիմիական բնութագիրը, Երևան, 1966։


== Գրականություն ==
Գագիկ Ստեփանի Դավթյան, Երևան, 1983 (Նյութեր Հայկական ՍՍՀ գիտնականների կենսամատենագիտության, հ. 30)։


== Աղբյուրներ ==
Սամուել Ումտիտի

Սամուել Ումտիտի (ֆր․՝ Samuel Umtiti, նոյեմբերի 14, 1993, Յաունդե, Կամերուն), ֆրանսիացի ֆուտբոլիստ, պաշտպան։ Նա ունի նաև Կամերունի քաղաքացիություն։ Ումտիտին հանդես է գալիս իսպանական «Բարսելոնայում» և Ֆրանսիայի ազգային հավաքականում։


== Ակումբային կարիերա ==


=== «Օլիմպիկ Լիոն» ===
Սամուել Ումտիտին ֆրանսիական «Օլիմպիկ Լիոն»-ի ակադեմիայի սան է։ Թիմի կազմում նա իր դեբյուտը նշել է 2011 թվականի օգոստոսի 16-ին՝ Չեմպիոնների լիգայի որակավորման փուլի շրջանակներում կայացած «Ռուբին»-ի դեմ խաղում։ Լիգա 1-ում Սամուելը իր դեբյուտը նշել է 2012 թվականի հունվարի 14-ին՝ «Մոնպելիե»-ի դեմ խաղում։ Նա մասնակցել է ամբողջ հանդիպմանը։ Նա իր առաջին մրցաշրջանում թիմի կազմում մասնակցել է 18 հանդիպման։
Թիմի կազմում իր առաջին գոլը Ումտիտին խփել է 2013 թվականի հունվարի 12-ին՝ «Տրոյե»-ի դեմ խաղում, որտեղ «Օլիմպիկ»-ը հաղթել է 2։1 հաշվով։ 2012/13 մրցաշրջանում նա մասնակցել է 32 հանդիպման դառնալով 2 գոլի հեղինակ։


=== «Բարսելոնա» ===
2016 թվականի հունիսի 30-ին Ումտիտին տեղափոխվել է իսպանական «Բարսելոնա»։ Թիմը նրա համար վճարել է 25 միլիոն եվրո։


== Միջազգային կարիերա ==
Ումտիտին հանդես է եկել Ֆրանսիայի Մ17 և Մ19 հավաքականների կազմում։ Նա Ֆրանսիայի երիտասարդական հավաքականի կազմում մասնակցել է Աշխարհի երիտասարդական առաջնությանը, որտեղ Ֆրանսիայի հավաքականը դարձել է չեմպիոն։ Նա մասնակցել է առաջնության բոլոր հանդիպումներին, բացառությամբ Ուրուգվայի դեմ եզրափակիչ խաղին, քանի որ նա կարմիր քարտ էր ստացել կիսաեզրափակչում կայացած Գանայի դեմ խաղում։
Ումտիտին Դիդիե Դեշամի կողմից ընդգրկվել է Եվրո 2016-ին մասնակցող հավաքականի կազմում, և մասնակցել է մեկ հանդիպման՝ փոխարինելով Ժերեմի Մատիոյին։


== Վիճակագրություն ==


=== Ակումբային ===


== Ձեռքբերումներ ==


=== Ակումբային ===
 «Օլիմպիկ Լիոն»Ֆրանսիայի գավաթի դափնեկիր – 2011/12
Ֆրանսիայի սուպերգավաթի դափնեկիր – 2012Ընդհանուր՝ 2 տիտղոս

 «Բարսելոնա»Իսպանիայի չեմպիոն – 2017/18
Իսպանիայի գավաթի դափնելիր (2) – 2016/17, 2017/18
Իսպանիայի սուպերգավաթի դափնեկիր (2) – 2016, 2018Ընդհանուր՝ 5 տիտղոս


=== Միջազգային ===
 ՖրանսիաԱշխարհի երիտասարդական առաջնության չեմպիոն – 2013
Եվրոպայի առաջնության արծաթե մեդալակիր – 2016
Աշխարհի չեմպիոն – 2018Ընդհանուր՝ 2 տիտղոս


== Ծանոթագրություններ ==


== Արտաքին հղումներ ==
Վիճակագրությունը Լիգա 1-ի պաշտոնական կայքում Archived 2012-11-29 at the Wayback Machine.
Էջը lequipe.fr կայքում
Էջը espnfc.com կայքում
Սրբազան դաշինք

Սրբազան դաշինք, եվրոպական միապետների դաշինք, ստեղծվել է Նապոլեոնի կայսրության անկումից հետո, հեղափոխական և ազգային ազատագրական շարժման դեմ պայքարելու, Վիեննայի կոնգրեսի որոշումների անսասանելիությունն ապահովելու համար։ Ստորագրել են ռուս կայսր Ալեքսանդր I, ավստրիացի կայսր Ֆրանց I և պրուս. թագավոր Ֆրիդրիխ Վիլհելմ III, 1815 թ.-ի սեպտեմբերի 26-ին՝ Փարիզում։ 1815 թվականի նոյեմբերի 19-ին Սրբազան դաշինքին միացել է Ֆրանսիայի թագավոր Լյուդովիկոս XVIII, ապա՝ եվրոպական միապետների մեծ մասը։ Թեև Մեծ Բրիտանիան չի մտել Սրբազան դաշինքի մեջ, սակայն մի շարք հարցերում աջակցել է նրա քաղաքականությանը և մասնակցել Սրբազան դաշինքի կոնգրեսներին։ Կայացել է Սրբազան դաշինքի չորս կոնգրես՝ Ախենում (1818 թ.), Տրոպպաուում (1820 թ.), Լայբախում (1821 թ.), Վերոնայում (1822 թ.)։ 
Սրբազան դաշինքում առաջատար դեր էին խաղում ավստրացի կանցլեր Մետեռնիխը և ռուս կայսր Ալեքսանդր I։ Սրբազան դաշինքի թույլտվությամբ ավստրական զորքերը ճնշեցին Նեապոլի 1820-1821 թթ. և Պիեմոնտի 1821 թ.-ի հեղափոխությունները, 1823 թ.-ին ֆրանսիական բանակը ներխուժեց Իսպանիա և վերականգնեց բացարձակ միապետությունը։ Սրբազան դաշինքը դատապարտեց հույների 1821 թ.-ին սկսած ապստամբությունը թուրքական լծի դեմ։ Եվրոպական տերությունների միջև եղած հակասությունները, զարգացող հեղափոխական և ազգային ազատագրական շարժումը (1825 թվականի դեկաբրիստների ապստամբությունը Ռուսաստանում, 1830 թ.-ի հեղափոխությունները Ֆրանսիայում և Բելգիայում, 1830-1831 թթ.-ի լեհական ապստամբությունը) սասանեցին Սրբազան դաշինքը և 1820-ական թթ․ վերջին 1830-ական թթ․ սկզբին, փաստորեն, այն կազմալուծվեց։
Կիրխենտումբախ

Վալդնաբի Ալտենշթաթ (գերմ.՝ Kirchenthumbach), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 3263 մարդ 2010 թվականի դեկտեմբերի 31-ի տվյալներով։ Զբաղեցնում է 67,46 կմ2 տարածք։ Պաշտոնական կոդ 09 3 74 129։


== Ծանոթագրություններ ==


== Արտաքին հղումներ ==
Պաշտոնական կայք
Տիեզերական ֆիզիոլոգիա

Տիեզերական ֆիզիոլոգիա, տիեզերական կենսաբանության և բժշկագիտության բաժին, ուսումնասիրում է ֆունկցիաների կարգավորման և փոխհատուցման (կոմպենսացման) մեխանիզմները օրգանիզմի վրա տիեզերական թռիչքի բոլոր գործոնների ամբողջության ազդեցության պայմաններում։ Տիեզերական թռիչքներին յուրահատուկ են միջավայրի բնույթի հետ կապված գործոնները՝ օդի ծայրահեղ նոսրությունը, ջերմային ռեժիմը, իոնացնող ճառագայթումը, երկնաքարերի առկայությունը են, հրթիռային ապարատների թռիչքի դինամիկայի հետ կապված գործոնները՝ մեծ արագացումներ, անկշռություն, թրթռում, աղմուկ,․ սահմանափակ ծավալով հերմետիկ խցիկի արհեստական պայմաններում երկարատև մնալու գործոնները՝ մեկուսացում, անշարժություն, հուզական լարվածություն, ցերեկ-գիշեր հաջորդականության փոփոխության ազդեցություն են։ Այս գործոններից ամենակարևորը բարձր արագացումն է տիեզերանավի ուղեծիր դուրս գալիս և վերադառնալիս։ Ուղեծիր դուրս գալիս, կախված տանող հրթիռների թվից, կարող են լինել արագացման մի քանի մաքսիմումներ, իսկ վերադառնալիս՝ միայն մեկ մաքսիմում, կապված մթնոլորտի խիտ շերտերի հետ շփվելուց առաջացած արգելակման հետ։ Թռիչքի այդ շրջաններում առաջանում է մինչև մի քանի րոպե տևող գերծանրաբեռնվածություն։ Կարևոր է նաև անկշռության պրոբլեմը։ Այժմ հայտնի է, որ որոշ պայմաններում նույնիսկ տևական (ավելի քան 200 օր) անկշռությունը էական հետքեր չի թողնում մարդու առողջության վրա։ Նկատվող ժամանակավոր շեղումները (վեգետատիվ ֆունկցիաների, կոորդինացիայի խախտումներ, աշխատունակության որոշ անկում են) կախված են օրգանիզմի ֆիզիոլոգիական-տիպոլոգիական առանձնահատկություններից, մարգվածության աստիճանից, անկշռության գործոնի ազդեցության տևողությունից։ Տիեզերական թռիչքների յուրահատուկ բացասական գործոններից է ստիպողական անշարժությունը՝ հիպոդինամիան, որի վնասկար ազդեցությունը մեղմացնելու նպատակով տիեզերագնացները կատարում են հատուկ մարզական վարժություններ։ Կարեոր գործոններ են նաե թրթռումը և աղմուկը, որոնք կարող են հանգեցնել նյարդային գործունեության խանգարումների։ Տիեզերաֆիզիոլոգիական ուսումնասիրություններում բացահայտված օրինաչափությունները հիմք են ծառայում տիեզերական թռիչքների կենսաբանական և բժշկական կանխատեսումների, այդ թվում տիեզերագնացների աշխատանքի և հանգստի, քնի, սննդառության, կենցաղի օպտիմալ ռեժիմի մշակման համար։ Տիեզերաֆիզիոլոգիական ուղիներ և միջոցներ է որոնում տիեզերական թռիչքի ընթացքում օրգանիզմի կայունության բարձրացման և պահպանման համար (ֆիզիկական վարժությունների ռացիոնալ համալիրների և տիեզերագնացների համատեղելիության հարցերի, որոշ կանխարգելիչ, այդ թվում նաե դեղաբանական, միջոցառումների մշակում են)։ Տիեզերաֆիզիոլոգիայի տվյալները հաշվի են առնվում ոչ միայն տիեզերագնացների ընտրության և նրանց մարզման համակարգի մշակման, այլև բնականոն (երկրային) պայմաններում օրգանիզմի ֆիզիոլոգիայի որոշ հարցերի լուծման գործում։ Տիեզերաֆիզիոլոգիայի մի շարք հարցերի մշակմամբ զբաղվել են նաե հայ գիտնականներ Լևոն Օրբելին, Ն․ Սիսակյանը, Ն․ Աղաջանյանը և ուրիշներ։
Կյուրտաֆոն

Կյուրտաֆոն  (ֆր.՝  Curtafond), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Մոնրևել ան Բրեսի կազմի մեջ, կոմունայի օկրուգը՝ Բուրկ ան Բրեսն է։
INSEE կոդը՝ 01140։


== Աշխարհագրություն ==
Համայնքը գտնվում է 360 կիլոմետր հարավ-արևելք Փարիզից, 65 կիլոմետր հյուսիս Լիոնից, 14 կիլոմետր հյուսիս-արևմուտք Բուրկ ան Բրեսից։


== Կլիմա ==
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը։


== Բնակչություն ==
Ըստ 2010 թվականի մարդահամարի, համայնքում ապրում է 702 մարդ։


== Տնտեսություն ==
2010 թվականի մարդահամարի արդյունքներով 433 մարդ ի վիճակ էր աշխատելու (15-64 տարեկան), 335 ցմարդ տնտեսապես ակտիվ էին, 98 մարդ աշխատունակ էին։ 335 աշխատունակ մարդկանցից աշխատում էին միայն 315-ը (159 տղամարդ, 156 կին), գործազուրկ էին 20 մարդ (13 տղամարդ, 7 կին)։ 98 չաշխատող մարդկանցից 46-ը աշակերտներ և ուսանողներ էին, 40-ը ոչ աշխատունակ այլ պատճառներով։


== Տեսարժան վայրեր ==
Ճամփեզրի խաչ


== Արտաքին հղումներ ==
վիճակագրության ազգային ինստիտուտ
Проверено 12 мая 2014.


== Ծանոթագրություններ ==
(3072) Վիլնյուս

(3072) Վիլնյուս (անգլ.՝ Vilnius), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 5-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,239921 ա. մ., առավելագույնը մոտենում է 1,8391 ա. մ. հեռավորության վրա և հեռանում 2,6408 ա. մ.։ Արեգակի շուրջ մեկ ամբողջական պտույտ է կատարում 1224,47 երկրային օրվա ընթացքում, իր ուղեծրով շարժվելով միջինում 0,294005 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3072) Վիլնյուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեհմեթ Ջավիդ բեյ

Մեհմեթ Ջավիդ բեյ (1875, Սալոնիկ, Հունաստան - օգոստոսի 26, 1926(1926-08-26), Անկարա, Թուրքիա), օսմանցի տնտեսագետ, խմբագիր և քաղաքական գործիչ։ Անդամակցում էր «Միություն և առաջադիմություն» կուսակցությանը, մասնակցում էր երիտթուրքերի շարժմանը։ Հանրապետության ստեղծումից հետո մահապատժի է ենթարկվել Մուսթաֆա Քեմալ Աթաթուրքի դեմ մահափորձի մեղադրանքով։


== Կենսագրություն ==
Մեհմեդ Ջավիդ բեյը ծնվել է Սալոնիկ քաղաքում, առևտրական Նաիմի և նրա կնոջ՝ Պակիզեի ընտանիքում, որն այդ ժամանակ Սալոնիկի Օսմանյան վիլայեթի կազմում էր։
Մեհմեդ Ջավիդ բեյը ուսումնասիրում էր տնտեսագիտությունը Կոստանդնուպոլսում։ Ավարտելուց հետո աշխատել է որպես բանկային ծառայող և ուսուցիչ։
Ավելի ուշ աշխատել է որպես տնտեսագետ և խմբագիր։ Հայրենի քաղաք վերադառնալուց հետո նա միացավ «Միություն և առաջադիմություն» կուսակցությանը։ 1908 թվականին երկրորդ Սահմանադրության ընդունումից հետո ընտրվել է պատգամավոր։ Մարտի 31-ին տեղի ունեցած միջադեպից հետո զբաղեցնում էր Ահմեդ Թևֆիք-փաշայի կառավարության ֆինանսների նախարարի պաշտոնը։
1914-ին հրաժարական տվեց։ Հրաժարականից հետո բանակցություններ է վարել Գերմանիայի հետ։ 1917 թվականի փետրվարին վերադարձել է նախարարի պաշտոնին։
Մեհմեդ Ջավիդ բեյը ամուսնացել է Ալիե Նազլայի հետ։ 1924 թվականին ծնվել է նրանց որդին՝ Օսման Շիարը։ 1934 թվականին ազգանունների մասին օրենքի ընդունումից հետո Օսման Շիարը վերցրեց Յալչին ազգանունը։
Հետագայում Մեհմեդ Ջավիդ բեյը մեղադրվում էր Իզմիրում Աթաթուրքի դեմ մահափորձի մասնակցության մեջ։ Մեհմեդ Ջավիդ բեյը մեղավոր է ճանաչվել և 1926 թվականի օգոստոսի 26-ին կախաղան է բարձրացվել Անկարայում։ Բացի դրանից, ևս 13 մարդ մեղավոր է ճանաչվել պետական դավաճանության մեջ և կախաղան բարձրացվել։
1950 թվականին Մեհմեդ Ջավիդ բեյի աճյունը վերահուղարկավորվել է Ջեբեջի Ասրի գերեզմանատանը։


== Ծանոթագրություններ ==
Սուլեյմանովո (գյուղ, Կարաիդելսկի շրջան)

Անվան այլ կիրառումների համար տե՛ս՝ ՍուլեյմանովոՍուլեյմանովո (ռուս.՝ Сулейманово, բաշկիրերեն՝ Сөләймән), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 152 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյու Չժեշեն

Լյու Չժեշեն (չինարեն՝ 柳哲生, փետրվարի 22, 1914(1914-02-22), Բաոդին, Զհիլի, Beiyang Government - փետրվարի 18, 1991(1991-02-18), Կանադա), չինացի զինվորական, եղել է Երկրորդ համաշխարհային պատերազմի բարձրակարգ օդաչու։ Նա թռել է ամերիկյան Բիպլան տեսակի «Curtiss F11C Goshawk» ռազմական ինքնաթիռով, հետո խորհրդային ռմբակոծիչներով՝ «N-15» երկթև ռմբակոծիչով և «N-16» միաթև ռմբակոծիչով 10 անգամ անձամբ և երկու անգամ խմբի կազմում հաղթանակելով։ Յուրաքանչյուր օդային հաղթանակի համար նվաճել է մեդալ (չինարեն՝ 星序獎章, անգլ.՝ Star Medal)։


== Կենսագրություն ==
Լյու Չժեշենը ծնվել է 1914 թվականի փետրվարի 22-ին Խեյբեյ կորեական արվարձանի Բաոդին քաղաքում՝ սպայի ընտանիքում։
1931 թվականին նա, շարունակելով հոր ուղին, ընդունվում է Կենտրոնական սպայական ակադեմիա։ Այդ ժամանակ Մանջուրիա մարզում արտակարգ իրավիճակ էր։ 1934 թվականին տեղափոխվում է Կենտրոնական ավիացիոն դպրոց։ 1936 թվականի հոկտեմբերի 12-ին գերազանց ավարտելով դպրոցը՝ անդամակցում է 21-րդ ռազմաօդային նավատորմի ստորաբաժանման 4-րդ կործանիչ գնդին, որը զինված էր «Curtiss F11C Goshawk» ռմբակոծիչներով։ Սեպտեմբերի վերջին օդային 4-րդ կործանիչ գունդը վերափոխվեց 5-րդ կործանիչ գնդի և գունդը սկսեց ստանալ խորհրդային N-16 և N-15 ինքնաթիռներ՝ իր վերազինումը ավարտելով 1938 թվականի սկզբին։
1940 թվականի հուլիսի 16-ին նա նվաճեց օդային վերջին հաղթանակը և հոկտեմբերին վերադարձավ 4-րդ կործանիչ գունդ` որպես 21-րդ զորախմբի հրամանատար։
Ծառայությամբ հասնելով մինչև Չինաստանի ռազմաօդային ուժերի գլխավոր գեներալ-մայորի կոչմանը՝ 1963 թվականին հեռացել է զինվորական ծառայությունից։
Թոշակի անցնելուց հետո նա ապրել է Թայբեյում։ 1990-ականների վերջին Լյու Չժեշենը այցելել է Կանադայում ապրող իր հարազատներին, որտեղ էլ նա ուղեղի արյունազեղում է ունենում և մահանում 1991 թվականի փետրվարի 18-ին։


== Ծանոթագրություններ ==


== Արտաքին հղումներ ==
Major General Liu Chi-Sheng (անգլ.)
Polikarpov I-15, I-16 and I-153 Aces (անգլ.)
原创二战的各国王牌狙击手、飞行员» (չին.)
Կաստիլենտի

Կաստիլենտի (իտալերեն՝ Castilenti), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 1624 մարդ, բնակչության խտությունը կազմում է 71 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 64035, հեռախոսային կոդ՝ 0861:
Բնակավայրի հովանավորն է սուրբ Վիկտորյան։
Ստորին Էծեր

Ստորին Էծեր (վրաց.՝ დაბალი ეწერი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 170 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների՝ գյուղի բնակչությունը կազմել է 324 մարդ, Բնակչության 96,6%-ը վրացիներ են, 2,8%-ը՝ Հայեր։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Տես նաև ==
Բարձր Էծեր
Էծեր (Լանչխութի շրջան)
Չխար-Էծեր
Էծեր (Թերջոլայի շրջան)


== Ծանոթագրություններ ==
Մելեխովո (գյուղ, Բելոգորսկի շրջան)

Մելեխովո (ուկրաիներեն՝ Мелехове, Ղրիմի թաթարերեն՝ Tekiye), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Տեկիե։
2001 թվականի տվյալներով Մելեխովո գյուղում բնակվում էր 66 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոուրենս Ֆեռլինգետի

Լոուրենս Ֆեռլինգետի (անգլ.՝ Lawrence Ferlinghetti, մարտի 24, 1919(1919-03-24)[…], Յոնկերս, Վեստչեստեր շրջան, Նյու Յորք, ԱՄՆ - փետրվարի 22, 2021(2021-02-22), Սան Ֆրանցիսկո, Կալիֆոռնիա, ԱՄՆ), ամերիկացի բանաստեղծ, նկարիչ, հրատարակիչ, մանկավարժ, հասարակական գործիչ, բիթ սերնդի ներկայացուցիչ։ «Գեղանկարչություն և պոեզիա» միջազգային շարժման հոգաբարձուների խորհրդի անդամ։


== Կենսագրություն ==
Ծնվել է ԱՄՆ-ի Յոնկերս քաղաքում։ Մոր հիվանդության պատճառով տեղափոխվել է Ֆրանսիա՝ մորաքրոջ մոտ։ Մասնակցել է Երկրորդ համաշխարհային պատերազմին, ծառայել է ԱՄՆ ռազմածովային ուժերում։ Սովորել է Կարոլինա նահանգի համալսարանում, ստացել լրագրողի որակավորում։ Այնուհետև ուսումը շարունակել է Կոլումբիայի համալսարանում և 1947 թվականին ստացել անգլիական գրականության մագիստրոսի գիտական աստիճան։ Հետագայում սովորել է  Սորբոնում և պոեզիայի բնագավառում ստացել դոկտորի աստիճան։
Ամուսնացել է 1951 թվականին և տեղափոխվել Սան Ֆրանցիսկո, որտեղ էլ դասավանդել է ֆրանսերեն։
1953 թվականինց հրատարակել է «City Lights» հանդեսը, որը կրել է Չարլի Չապլինի «Մեծ քաղաքի լույսերը» ֆիլմի անունը։ Միևնույն ժամանակ նույն անունով խանութ է բաց արել։
1955 թվականից Լոուրենս Ֆեռլինգետին սկսել է հրատարակել բանաստեղծությունների ժողովածուներ։ 1956 թվականի հոկտեմբերին «Գրպանի բանաստեղծներ» շարքի չորրորդ հրատարակչությունում Ալլեն Գինզբերգի «Ոռնոցը» (անգլ.՝ Howl) պոեմը լույս է տեսելուց հետո ոստիկանները զավթել են ամբողջ տպաքանակը, իսկ Լոուրենսին և խանութի աշխատողին ձերբակալել՝ նրանց դեմ քրեական գործ է հարուցվել պարկեշտության խախտման մեղադրանքով, սակայն Լոուրենսը դատարանում շահել է գործը։ Քրեական գործի հարցաքննությունների ձայնագրությունը հրապարակվել է 1961 թվականին։
Մոտ 30 բանաստեղծական ժողովածուի, հուշագրությունների հեղինակ է, ֆրանսերենից թարգմանել է Ժակ Պրևերի առաջին բանաստեղծությունների ժողովածուն՝ «Բառը»։ Ակտիվորեն մասնակցել հասարակական տարբեր շարժումների։
Իր գրքերի վաճառքի և հրատարակության հետ մեկտեղ Լոուրենսը նաև նկարել է։ Իր աշխատանքների մեծ մասը ցուցադրվել է ԱՄՆ-ի տարբեր պատկերասրահներում և թանգարաններում։
Արժանացել է բազմաթիվ պարգևների և մրցանակներիՖեռլինգետին մահացել է թոքերի հիվանդությունից, 2021 թվականի փետրվարի 22-ին Սան Ֆրանցիսկոյի իր տանը՝ 101 տարեկան հասակում։


== Մատենագրություն ==


== Ծանոթագրություններ ==


== Արտաքին հղումներ ==
Биографическая справка и переводы
Ferlinghetti’s Bookstore in San Francisco, City Lights
Lawrence Ferlinghetti at The Soredove Press
Lawrence Ferlinghetti at The Beat Page. Biography and Selected Poems
Lawrence Ferlinghetti at Literary Kicks
Lawrence Ferlinghetti at American Poetry
Blue Neon Alley — Lawrence Ferlinghetti directory
Audio and video of reading at University of California Berkeley «Lunch Poems» series
He is a co-signer of the urgent call to Drive Out the Bush Regime
Political Commitment & the Poetry of Ferlinghetti
Lawrence Ferlinghetti about his paintings